**Eurovision laulukikilpailu 1967** oli järjestyksessään 12. Eurovision laulukilpailu. Itävalta isännöi laulukilpailun 8. huhtikuuta. Tapahtuma järjestettiin Wiener Hofburgin suuressa juhlasalissa Wienissä. Illan emäntänä toimi Erica Vaal.

Kilpailuun osallistui 17 maata, yksi vähemmän kuin edellisenä vuonna – Tanska vetäytyi kilpailusta 11 vuoden ajaksi.

Kilpailun voitti ylivoimaisesti Yhdistynyttä kuningaskuntaa edustanut Sandie Shaw laululla "Puppet on a String". Laulu sai yli kaksi kertaa enemmän pisteitä kuin toiseksi tullut Irlannin sävelmä. Koko äänijakaumasta se oli 29 prosenttia.

Yleistä laulukilpailusta
------------------------

Eurovision laulukilpailu 1967 alkoi illan emännän Erica Vaalin puheella. Tervetuliaispuhe kesti useita minuutteja ja sisälsi monia eri kieliä. Wiener Hofburgin suuri juhlasali oli jo entuudestaan erittäin juhlava. Se sisälsi jo valmiiksi kaikki kristallikruunut eikä näin ollen saliin enää tarvittu kummoisia lavasteita. Esiintymislava koristeltiin suurin peilein, jotka pyörivät lauluesitysten aikana. Näin yleisösali näki lavalla olevan esiintyjän eri kulmista.

Kilpailussa oli käytössä ensimmäistä kertaa järjestelmä, joka toi kuvaruudulle kappaleiden nimien käännökset englanniksi, saksaksi ja ranskaksi. Myös kapellimestarien nimet nähtiin ensimmäistä kertaa kuvaruudulla. Sääntönä oli, että puolet kunkin kansallisen raadin jäsenistä oli oltava alle 30-vuotiaita.

Voittaja ja muita esiintyjiä
----------------------------

Kilpailun voitti ylivoimaisesti Yhdistynyttä kuningaskuntaa edustanut Sandie Shaw laululla "Puppet on a String". Laulu sai tuomaristolta yli kaksi kertaa enemmän pisteitä (47 pistettä) kuin toiseksi tullut Irlannin sävelmä (22 pistettä). Pisteet olivat kilpailun siihenastisen historian kolmanneksi korkeimmat. Sandie lauloi Yhdistyneen kuningaskunnan esikarsinnoissa neljä muuta laulua, muuta juuri tämä kappale valittiin voittajaksi: Sandie Shaw on moneen kertaan kertonut vihanneensa edustuslauluaan, sillä hän ei kokenut laulun sanoitusta, joka kertoo naisen alistumisesta miehen tahtoon, omannäköisenään. Hän moitti myös sävellystä liian "käkikellomaiseksi". Kappaleen tyyliä kopioitiin sittemmin ahkerasti muissa 1960-luvun lopun Euroviisuissa. Kappale oli listaykkösenä useissa maissa ja siitä tehtiin erikielisiä versioita. Suomenkielinen versio tunnetaan nimellä "Sätkynukke".

Shaw oli "svengaavan Lontoon" keulakuva. Hänen tavaramerkikseen oli muodostunut esiintyminen paljain jaloin, joten hän esiintyi niin myös tässä kilpailussa. Osa eurooppalaisista tulkitsi tämän kapinamieliseksi, sillä tapahtumapaikka oli erittäin arvostettu klassisen musiikin konserttisali, jossa miehet pukeutuivat frakkeihin ja naiset iltapukuihin.

Yksi eniten huomiota herättäneistä esityksista oli Monacon "Boum Badaboum". Laulun sanoituksissa kerrotaan sodan pelosta ja maailmanlopusta.

Kun pisteiden jakaminen aloitettiin, pistetaulussa ilmeni suuria ongelmia; siihen ilmestyi aivan vääriä pisteitä. EBUn pisteiden tarkastaja Clifford Brown joutui keskeyttämään pisteiden jaon monesti. Erica Vaal ehti jo julistaa lopputuloksissa toiseksi tulleen Irlannin laulukilpailun voittajaksi, vaikka Irlanti ei edes ollut antanut vielä omia pisteitään.

Kuitenkin kaikista eniten "elämään jäänyt" laulu oli André Poppin säveltämä ja Pierre Courin sanoittama Luxemburgin edustuskappale "L'amour est bleu", vaikka se sijoittuikin laulukilpailussa vasta neljänneksi 17 pisteellä. "L'amour est bleun" myyntimenestys on ollut parempi kuin voittajakappale "Puppet on a Stringin". Luxemburgin edustuskappale nousi instrumentaaliversiona amerikkalaisen Billboard-listan kärkeen useiksi viikoiksi. Jukka Kuoppamäki teki yhden uransa isoimmista hiteistä käännöksellään "Rakkaus on sininen".

Portugalin edustaja Eduardo Nascimento oli Eurovision laulukilpailun ensimmäinen tummaihoinen mieslaulaja. Jo edellisvuonna oli ollut esiintymässä ensimmäinen tummaihoinen nainen.

Suomen edustaja
---------------

*Pääartikkeli: Suomen euroviisukarsinta 1967*
Suomen edustuskappaleena oli Lasse Mårtensonin säveltämä ja Fredin esittämä "Varjoon – suojaan". Kappale oli Alvi Vuorisen sanoittama. Fredistä käytettiin myös nimeä *Folk-Fredi*, mutta nimen etuliite pudotettiin levypomo Toivo Kärjen lupauksen mukaan pois heti, kun folk ei enää ollut muotia. Yleisradio järjesti vuonna 1967 tuttuun tapaan avoimen sävellyskilpailun, josta ammattilaisraati valitsi yhdeksän sävelmää jatkoon. Fredi, joka oli tuohon mennessä esittänyt enimmäkseen folkmusiikkia, esittikin kappaleensa kyseiselle musiikkityylille tyypillisellä tavalla, jota ei ollut ennen kuultu Eurovision laulukilpailuissa. Erilainen tyyli ei kuitenkaan tuonut Suomelle kuin kolme pistettä, jotka riittivät jaetulle 12. sijalle. Suomessa oltiin pettyneitä esitykseen ja heikkoa menestystä selitettiin esimerkiksi sillä, että Fredi olisi laulanut Wienissä huonommin kuin karsinnoissa. Fredi valittiin toisen kerran Suomen edustajaksi vuoden 1976 laulukilpailuun. Molempina vuosina kapellimestarina toimi Ossi Runne.

Kappaleet
---------


| Sija | Numero | Maa | Artisti(t) | Kappale | Pisteet |
| --- | --- | --- | --- | --- | --- |
| 14. | 01 |  Alankomaat | Thérèse Steinmetz | "Ring-dinge-ding" | 2 |
| 4. | 02 |  Luxemburg | Vicky Leandros | "L'amour est bleu" | 17 |
| 14. | 03 |  Itävalta | Peter Horton | "Warum es hunderttausend Sterne gibt" | 2 |
| 3. | 04 |  Ranska | Noëlle Cordier | "Il doit faire beau là-bas" | 20 |
| 12. | 05 |  Portugali | Eduardo Nascimento | "O vento mudou" | 3 |
| 17. | 06 |  Sveitsi | Géraldine | "Quel cœur vas-tu briser?" | 0 |
| 8. | 07 |  Ruotsi | Östen Warnerbring | "Som en dröm" | 7 |
| 12. | 08 |  Suomi | Fredi | "Varjoon – suojaan" | 3 |
| 7. | 09 |  Saksan lt. | Inge Brück | "Anouschka" | 8 |
| 7. | 10 |  Belgia | Louis Neefs | "Ik heb zorgen" | 8 |
| 1. | 11 |  Yhdistynyt kuningaskunta | Sandie Shaw | "Puppet on a String" | 47 |
| 6. | 12 |  Espanja | Raphael | "Hablemos del amor" | 9 |
| 14. | 13 |  Norja | Kirsti Sparboe | "Dukkemann" | 2 |
| 5. | 14 |  Monaco | Minouche Barelli | "Boum-Badaboum" | 10 |
| 8. | 15 |  Jugoslavia | Lado Leskovar | "Vse rože sveta" | 7 |
| 11. | 16 |  Italia | Claudio Villa | "Non andare più lontano" | 4 |
| 2. | 17 |  Irlanti | Sean Dunphy | "If I Could Choose" | 22 |

### Kapellimestarit

Jokainen maa valitsi oman kapellimestarin johtamaan maansa kappale.

* Alankomaat – Dolf van der Linden
* Luxemburg – Claude Denjean
* Itävalta – Johannes Fehring
* Ranska – Franck Pourcel
* Portugali – Armando Tavares Belo
* Sveitsi – Hans Möckel
* Ruotsi – Mats Olsson
* Suomi – Ossi Runne
* Saksa – Hans Blum
* Belgia – Francis Bay
* Iso-Britannia – Kenny Woodman
* Espanja – Manuel Alejandro
* Norja – Øivind Bergh
* Monaco – Aimé Barelli
* Jugoslavia – Mario Rijaveć
* Italia – Giancarlo Chiaramello
* Irlanti – Noel Kelehan

Pistetaulukko
-------------

Vuoden 1966 Eurovision laulukilpailun kohua herättäneen Pohjoismaiden äänestyskäyttäytymisen vuoksi oli siirrytty vanhaan äänestysjärjestelmään, jossa jokaisen maan 10-henkisen tuomariston jokaisella jäsenellä oli käytettävissään yksi ääni. Edellisenä vuonna kaikki Pohjoismaat antoivat täydet 5 pistettä Ruotsin edustukselle "Nygammal vals". Viisuyleisö protestoi tätä poikkeuksellisen voimakasäänisesti. Vuoden 1967 laulukilpailun pisteiden purkaminen kärsi pistetaulukon toimimattomuudesta. Illan emäntä Erica Vaal ehti julistaa pistetaulukon toimimattomuuden vuoksi Irlannin voittajaksi, vaikkei Irlanti itse ollut vielä antanut omia pisteitään. Puolten raatilaisista tuli olla alle 30 vuoden ikäisiä.

|  |  |  |
| --- | --- | --- |
|   | Annetut pisteet |   |
| Alankomaat | Luxemburg | Itävalta | Ranska | Portugali | Sveitsi | Ruotsi | Suomi | Saksa | Belgia | Yhdistynyt kuningaskunta | Espanja | Norja | Monaco | Jugoslavia | Italia | Irlanti | **Yht.** |
| **Saadut pisteet** | Alankomaat |   |  |  |  |  |  |  |  |  |  | 1 |  |  |  |  |  | 1 | **2** |
| Luxemburg | 4 |   |  |  |  |  |  | 2 |  | 1 | 2 | 1 |  | 1 | 1 | 3 | 2 | **17** |
| Itävalta |  |  |   |  | 1 |  |  |  |  |  |  |  |  |  | 1 |  |  | **2** |
| Ranska | 1 | 2 | 1 |   |  | 1 | 4 |  | 2 |  | 2 |  |  | 2 | 4 |  | 1 | **20** |
| Portugali |  |  |  | 1 |   | 1 |  |  |  |  |  | 1 |  |  |  |  |  | **3** |
| Sveitsi |  |  |  |  |  |   |  |  |  |  |  |  |  |  |  |  |  | **0** |
| Ruotsi |  |  |  |  | 1 |  |   | 1 |  |  |  |  | 2 |  | 1 |  | 2 | **7** |
| Suomi | 1 |  |  |  | 1 |  |  |   |  |  |  |  |  |  |  | 1 |  | **3** |
| Saksan liittotasavalta |  |  |  |  | 1 |  | 1 |  |   | 1 | 1 |  | 1 |  |  | 1 | 1 | **8** |
| Belgia |  |  |  |  | 1 |  |  | 3 | 1 |   | 1 |  |  |  | 1 |  | 1 | **8** |
| Iso-Britannia | 2 | 5 | 3 | 7 | 1 | 7 | 1 | 2 | 3 | 3 |   |  | 7 | 3 |  | 2 | 1 | **47** |
| Espanja | 1 | 1 | 1 |  | 2 |  |  |  |  | 1 |  |   |  | 2 | 1 |  |  | **9** |
| Norja | 1 |  |  |  |  |  | 1 |  |  |  |  |  |   |  |  |  |  | **2** |
| Monaco |  |  | 2 | 1 |  |  | 1 |  |  |  |  | 5 |  |   |  | 1 |  | **10** |
| Jugoslavia |  | 1 |  | 1 | 1 |  |  |  |  | 1 |  | 2 | 1 |  |   | 1 |  | **7** |
| Italia |  |  |  |  |  | 1 |  |  |  |  | 1 | 1 |  |  |  |   | 1 | **4** |
| Irlanti |  | 1 | 3 |  | 1 |  | 2 | 2 | 4 | 3 | 2 |  |  | 2 | 1 | 1 |   | **22** |
| Maat pistetaulussa ovat esiintymisjärjestyksessä. |

Katso myös
----------

* Suomen euroviisukarsinta 1967

Lähteet
-------

* John Kennedy O'Connor: *Euroviisut, virallinen historia*. Ajatus Kirjat, 2007.
* 

### Viitteet

1. 1 2  JuhaUK: 12. Eurovision laulukilpailu: Wien, Itävalta *viisukuppila.fi*.  22.8.2007. Viisukuppila. Viitattu 7.2.2008.
2. 1 2 3 4 5 6  *Euroviisut, virallinen historia*; s. 30–31
3. ↑  *Euroviisut kautta aikojen*, s. 29. Suomentanut Anja Lindqvist. Orage AS, 2019. ISBN 978-82-8343-531-3.
4. ↑  *Euroviisut, virallinen historia*; s. 192
5. 1 2 3 4 5  Paavo Rytsä: Fredi: Varjoon - suojaan *yle.fi*.  27.1.2007. YLE:n Elävä arkisto.  Arkistoitu 27.3.2008. Viitattu 7.2.2008.
6. ↑  Boum-badaboum lyrics (Monacon Euroviisun sanoitukset) *The Diggiloo Trush*.  22.10.2005. diggiloo.net. Viitattu 7.2.2008.
7. ↑   (Arkistoitu – Internet Archive)
8. ↑  Folk-Fredistä tuli pelkkä Fredi *Elävä arkisto*.  8.9.2006. YLE:n Elävä arkisto.  Arkistoitu 14.5.2008. Viitattu 7.2.2008.
9. ↑  *Euroviisut, virallinen historia*; s. 191–192
10. ↑  Eurovision Song Contest 1967 *eurovision.tv*. Viitattu 10.11.2011. (englanniksi)

Aiheesta muualla
----------------

* *Eurovision laulukilpailu 1967* Internet Movie Databasessa. (englanniksi)

 Eurovision laulukilpailu
Maat

|  |  |
| --- | --- |
| Aktiiviset | Alankomaat · Albania · Armenia · Australia · Azerbaidžan · Belgia · Espanja · Georgia · Irlanti · Islanti · Israel · Italia · Itävalta · Kreikka · Kroatia · Kypros · Latvia · Liettua · Luxemburg · Malta · Moldova · Norja · Portugali · Puola · Ranska · Romania · Ruotsi · Saksa · San Marino · Serbia · Slovenia · Suomi · Sveitsi · Tanska · Tšekki · Ukraina · Viro · Yhdistynyt kuningaskunta |
| Epäaktiiviset | Andorra · Bosnia ja Hertsegovina · Bulgaria · Marokko · Monaco · Montenegro · Pohjois-Makedonia · Slovakia · Turkki · Unkari · Valko-Venäjä · Venäjä |
| Entiset | Jugoslavia · Serbia ja Montenegro |
| Epäonnistuneet yritykset | Kazakstan · Kosovo · Libanon · Liechtenstein · Neuvostoliitto · Qatar · Tunisia |

Kilpailut vuosittain

|  |  |
| --- | --- |
| 1950-luku | 1956 · 1957 · 1958 · 1959 |
| 1960-luku | 1960 · 1961 · 1962 · 1963 · 1964 · 1965 · 1966 · 1967 · 1968 · 1969 |
| 1970-luku | 1970 · 1971 · 1972 · 1973 · 1974 · 1975 · 1976 · 1977 · 1978 · 1979 |
| 1980-luku | 1980 · 1981 · 1982 · 1983 · 1984 · 1985 · 1986 · 1987 · 1988 · 1989 |
| 1990-luku | 1990 · 1991 · 1992 · 1993 · 1994 · 1995 · 1996 · 1997 · 1998 · 1999 |
| 2000-luku | 2000 · 2001 · 2002 · 2003 · 2004 · 2005 · 2006 · 2007 · 2008 · 2009 |
| 2010-luku | 2010 · 2011 · 2012 · 2013 · 2014 · 2015 · 2016 · 2017 · 2018 · 2019 |
| 2020-luku | ~~2020~~ · 2021 · 2022 · 2023 · *2024* |

Yliviivattu vuosiluku tarkoittaa, että kilpailua ei järjestetty kyseisenä vuonna.

Isäntäkaupungit

|  |  |
| --- | --- |
| 1950– | Lugano · Frankfurt · Hilversum · Cannes |
| 1960– | Lontoo · Cannes · Luxemburg · Lontoo · Kööpenhamina · Napoli · Luxemburg · Wien · Lontoo · Madrid |
| 1970– | Amsterdam · Dublin · Edinburgh · Luxemburg · Brighton · Tukholma · Haag · Lontoo · Pariisi · Jerusalem |
| 1980– | Haag · Dublin · Harrogate · München · Luxemburg · Göteborg · Bergen · Bryssel · Dublin · Lausanne |
| 1990– | Zagreb · Rooma · Malmö · Millstreet · Dublin · Dublin · Oslo · Dublin · Birmingham · Jerusalem |
| 2000– | Tukholma · Kööpenhamina · Tallinna · Riika · Istanbul · Kiova · Ateena · Helsinki · Belgrad · Moskova |
| 2010– | Oslo · Düsseldorf · Baku · Malmö · Kööpenhamina · Wien · Tukholma · Kiova · Lissabon · Tel Aviv |
| 2020– | ~~Rotterdam~~ · Rotterdam · Torino · Liverpool · Malmö |

Yliviivattu kaupunki tarkoittaa, että kilpailua ei järjestetty kyseisenä vuonna.